mk mk ce mk mk mk ru mk mk mk uk mk uk mk ru mk uk hbs_cyr hbs_cyr mk mk mk mk mk mk mk mk mk mk mk mk mk es es en mk mk ru mk mk mk mk uk mk en mk en mk mk mk mk mk mk mk mk mk mk ru mk mk mk hbs_cyr mk mk mk mk hbs_cyr mk mk mk mk mk mk mk mk mk mk mk mk mk hbs_cyr mk mk mk mk hbs_cyr uk mk ru en mk mk ce mk mk mk ru mk mk mk uk mk uk mk ru en
Откако ги запознаа безрбетниците, го победија стравот од инсектите и црвите
Час по биологија на еден поинаков начин. Црви, инсекти и ракови, едни до други наредени на масата во Лабораторијата за анимална екологија и безрбетна фауна, ги пречекаа учениците од основното училиште „Живко Брајковски“ од Скопје.
Додека на влезот во лабораторијата кај учениците се забележуваше страв и гадење кон инсектите и црвите, биолозите Ангела Тасеска и Јелена Хиниќ со насмевка почнаа да објаснуваат: „96 проценти од живиот свет се нербетници, а само 4 проценти имаат ‘рбет“.
Прв дел од работилницата беа дождовните црви. Учениците се охрабрија и со ракавици и лопатче извадија црви од земјата и ги држеа во рака. Тие дознаа дека кај црвите нема машко и женско и дека се двополови безрбетници, доколку изгубат дел од телото им се обновува, а лигавоста е причина да живеат во земјата. „Не ми се верува дека допрев црв, а толку сум гадлива. Колку е интересно да се учи на овој начин и ја запаметив лекцијата за безрбетници“, кажа една од ученичките.
Потоа учениците се запознаа со инсектите - зошто имаат таков изглед, колку нозе имаат и иако се мали, колку опасни можат да бидат. Биолозите им презентираа ларва која живее во кора и на топло, за да може да порасне во инсект.
И инсектите имаат нивен свет и правила на живот, раскажуваа биолозите. И кај инсектите има превласт и начин на преживување. На пример, женскиот пајак „црна водовица“ по парењето го јаде својот партнер. Инсектот „брашнар“, пак, може да го уништи апетитот доколку се размножи и јајцата од него останат во брашното од кое се прават белите пецива. „Ме воодушеви начинот на организацијата што го имаат црвите и инсектите и колку се важни. Ние ова го учиме само како досадна теорија преку слики од учебникот“, рекоа учениците.
Учениците учеа за светот на овие мали жители на планетата. И откако се запознаа со нив, многу слободно ги допираа и ставаа во дланките. „Јас сум алергична од некои инсекти и затоа се плашам, но еве сега научив нешто за нивниот живот и ми се намали стравот“, вели една од ученичките.
Со микроскоп ги набљудуваа и микроорганизмите кои живеат во водата во Градскиот парк. Рекоа дека дури сега разбрале колку е важно тоа што го учат во учебниците, бидејќи во училиште на часовите по биологија не користеле микроскоп.
Под лупа ги анализираа полжавите кои се интересен декор после секој дожд и жителите на езерцата во Градскиот парк – школките.
На учениците работилницата им помина за миг. Немаше прашања уште колку има до крајот. Беа многу воодушевени што директно ги набљудуваа и учеа за животот на црвите, инсектите, полжавите и школките.
На крајот од работилницата, учениците преку цртежи направија синџир на исхрана за да се види каква е улогата на секој организам во животот на Земјата.
Работилницата се организираше како дел од кампањата за подобра животна средина „Не игнорирај! Реагирај!“, која ја реализира Институтот за комуникациски студии, а е финансирана од Британската амбасада во Скопје.
Фотоприказната ја изработи Институтот за комуникациски студии.
Во Расадник наместо да се сади, ќе се гради
Стари фасади, повисоки сметки за струја и пoзагаден воздух.
Можат ли иновациите да нѐ спасат од загадениот воздух?
Македонската борба против климатските промени се сведува на „филозофија“ и невидливи истражувања
Најново од нашата галерија
Фотографии кои сведочат за проблемите со кои се соочуваме
и за решенијата кои ќе ги нудиме
Реките во Демир Хисар
Мерења воздух, вода, почва
Акција за пластичен отпад
Скопските дрвја во синџири
Визија за Дебар Маало
Извидничка акција Еко херои
Акција за собирање отпад
Прием на принцот Едвард
Обука за садење градини
Каде го фрламе ѓубрето
Има ли зеленило за сите
Како го планираме градот
© 2019, Институт за комуникациски студии
+389 2 30 90 004       info@iks.edu.mk
Институт за комуникациски студии